**CENU APTAUJA TNPz 2021/46**

**“Talsu novada sadarbības teritorijas Civilās aizsardzības plāna izstrāde”**

**INSTRUKCIJA PRETENDENTAM**

1. **Cenu aptaujas priekšmets:**
	1. Talsu novada sadarbības teritorijas Civilās aizsardzības plāna izstrāde
	2. Paredzamais līguma izpildes termiņš: 6 (seši) mēneši no līguma noslēgšanas dienas;
	3. Pakalpojuma sniegšanas vieta: Talsu novada sadarbības teritorija; biroja adrese Kareivju iela 7, Talsi, LV-3201.
2. **Piedāvājuma iesniegšanas vieta:**
	1. Piedāvājumu pretendents iesniedz līdz 2021.gada 28.jūlijam, plkst.15:00, nosūtot pa e-pastu iepirkumi@talsi.lv (noformējot ar drošu elektronisko parakstu).
	2. Kontaktpersona – Saimnieciskā nodrošinājuma nodaļas Darba aizsardzības daļas vadītāja Evita Bērziņa, tel.25629961, evita.berzina@talsi.lv .
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
3. **Piedāvājuma noformēšana**
	1. Pretendentam pie iesniedzamajiem dokumentiem jāiesniedz 1. pielikums - Pretendenta pieteikums un finanšu piedāvājums, kuram pilnībā ir jāatbilst 2. pielikumam - Tehniskā specifikācija;
	2. Pretendentam piedāvājums - jāiesniedz par visu iepirkuma priekšmeta apjomu, kurš balstīts uz LR Ministru kabineta noteikumu nr.658 “Noteikumi par civilās aizsardzības plānu struktūru un tajos iekļaujamo informāciju”, iekļaujot civilās aizsardzības plānā visu sadaļā - III. “Sadarbības teritorijas civilās aizsardzības plāna struktūra un tajā iekļaujamā informācija” noteikto informāciju;
	3. Pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām;
	4. Pretendentam ir pieejami darba uzdevumu izpildei atbilstoši speciālisti un darbinieki, lai kvalitatīvi un noteiktajā termiņā pilnībā izpildītu paredzamo līgumu:
		1. Pretendenta piesaistītajam personālam ir augstākā izglītība vismaz vienā no šādām jomām: ugunsdrošība, darba aizsardzība vai civilā aizsardzība. Pretendents iesniedz informāciju par speciālistiem - speciālistu izglītību apliecinošu dokumentu kopijas un speciālistu pašrocīgi parakstītus apliecinājumus par gatavību piedalīties līguma izpildē, ja ar pretendentu tiks noslēgts Līgums.
	5. Pretendentam ir atbilstoša darba pieredze:
		1. Iepriekšējo 3 gadu laikā ir bijusi darba pieredze vismaz 3 līgumos, kuru ietvaros veikta civilās aizsardzības plāna izstrāde, pie iesniedzamajiem dokumentiem Pretendentam, jāaizpilda un jāiesniedz 3. pielikums.
		2. Iepriekšējo 3 gadu laikā ir pieredze vides risku novērtēšanas un teritorijas attīstības plānošanas jomā.
		3. Iepriekšējo 3 gadu laikā ir pieredze paaugstinātas bīstamības objektu un transporta infrastruktūras riska novērtēšanā (maģistrālais gāzes vads un gāzes reducēšanas stacijas, maģistrālais naftas produktu vads, dzelzceļa līnija, degvielas uzpildes stacijas, sašķidrinātas naftas gāzes uzpildes stacijas un sašķidrinātas dabas gāzes stacijas un tml.).
		4. Ir bijusi darba pieredze vismaz 3 līgumos, kura ietvaros veikta civilās aizsardzības plāna izstrāde objektiem, kuriem civilās aizsardzības plānu izstrādā saskaņā ar normatīvajiem aktiem, kas nosaka ar bīstamajām ķīmiskajām vielām un bīstamajiem maisījumiem saistīto rūpniecisko avāriju riska novērtēšanas kārtību un riska samazināšanas pasākumus.
	6. Pēc piedāvājumu iesniegšanas termiņa beigām pretendents nevar savu piedāvājumu grozīt.
	7. Pretendents iesniedz Civilās aizsardzības plāna “IZSTRĀDES GRAFIKU” (tabulas veidā brīvā formā, norādot arī starpziņojumus par dokumenta izstrādi).
4. **Piedāvājuma cena**
	1. Piedāvājumam jābūt izteiktam euro bez PVN, atsevišķi jānorāda piedāvājuma cena ar PVN (Pretendenta pieteikumu cenu aptaujai (1. pielikums)).
	2. Piedāvājuma cena nedrīkst pārsniegt 9999,00 euro (deviņi tūkstoši deviņi simti deviņdesmit deviņi eiro un 00 centi) bez PVN.
	3. Visas izmaksas, kas saistītas ar nodokļiem un nodevām, kā arī nepieciešamo atļauju saņemšanu no trešajām personām u.c. maksājumi, kas nepieciešami pakalpojuma pilnīgai un kvalitatīvai izpildei, sedz pasūtījuma izpildītājs un tām ir jābūt ietvertām norādītajās cenās.
5. **Samaksas nosacījumi:** Visa līgumā paredzētā summa tiks samaksāta 15 dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par cenu aptaujas priekšmetu un piedāvājumu iesniegšanas kārtību adresējami “Instrukcijas pretendentiem“ 2.punktā minētajai kontaktpersonai līdz piedāvājumu iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz “Instrukcijas pretendentiem“ 2.punktā minētajā kārtībā. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību “Instrukcijas pretendentiem” norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām uzaicinājumā norādītajām prasībām. Neatbilstošie piedāvājumi netiks vērtēti.
	2. Pārbaudīs piedāvājumu atbilstību Tehniskai specifikācijai. Par atbilstošiem tiks uzskatīti tikai tie piedāvājumi, kuri atbilst visām Instrukcijā un tehniskajā specifikācijā norādītajām prasībām. Neatbilstošie piedāvājumi netiks vērtēti.
	3. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	4. 3 darba dienu laikā pēc lēmuma pieņemšanas informēs visus pretendentus par komisijas pieņemto lēmumu.
9. **Lēmums par cenu aptaujas izbeigšanu bez līguma noslēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netiks iesniegti piedāvājumi vai iesniegtie piedāvājumi neatbildīs uzaicinājumā un tehniskajās specifikācijās noteiktajām prasībām, kā arī citos gadījumos saskaņā ar LR likumdošanas normatīviem aktiem.